As jy elke dag 1 500 koeie melk, moet jy altyd ’n plan B hê – en die mees betroubare toerusting wat jy kan kry. Dit is waarom Brandkop Boerdery by Oesterbaai in die Oos-Kaap op Massey Ferguson-trekkers gestandaardiseer het.
Die Dyna-4-transmissie met sy 16 vorentoe- en 16 truratte wat in die ry met ’n Power Control-hefboom langs die stuurwiel gewissel word, maak dit ideaal geskik vir die heen-en-weer-werk met ’n laaigraaf, sê Arthur Loretz. “Daar is nie ’n koppelaar wat jy heeltyd seermaak nie en dis ’n vinnige, gladde operasie wat tyd en ook brandstof bespaar. Met hierdie trekkers is enige gesukkel met ’n laaigraaf iets van die verlede.”